ORIGINALNA NETFLIXOVA SERIJA
BEZIMENI ZA BEZGLASNE ISTINA
Što je to istina?
Svečano prisežem…
Kao djeca učimo da su neke činjenice neupitne.
Ali ako ste tiranin u kaotičnome svijetu,
istina je…
Često nezgodna.
MRTAV
Za autoritarnog vođu istina je problem.
Istina potiče rasprave.
Potiče na preispitivanje priča koje nam serviraju.
Malo koji tiranin tako se nemilosrdno obračunavao s istinom kao ovaj:
Josif Staljin.
DIKTATOR U SSSR-U 1929.-1953.
Služio se propagandom, dezinformiranjem i drugim trikovima
za održavanje potpune kontrole nad golemim Sovjetskim Savezom.
Staljin je ljudima dao temelje njihove stvarnosti.
Vrlo jednostavno:
ono što brani interese revolucije istina je.
Staljin je strateškim planom uspio kontrolirati živote…
Više ne postoji nikakva osobna sloboda.
Ali i umove ljudi.
4. KONTROLIRAJ ISTINU JOSIF STALJIN
Staljin je tijekom tri desetljeća vladavine nad SSSR-om
uništio sve institucije koje su se usudile suprotstaviti državi.
Da biste shvatili kako je to izveo,
najprije morate znati neke ključne činjenice o njemu.
ČINJENICA #1 - STALJIN SE RODIO U GRUZIJI I NIJE SE ZVAO STALJIN
Staljin se rodio kao Josif Džugašvili.
U gradiću Gori u Gruziji na periferiji Ruskog Carstva.
Poslije je uzeo ime Staljin.
Staljin potječe od ruske riječi stal.
To znači „čelik“.
ČINJENICA #2 BIO JE TERORIST
U dvadesetima se Staljin pridružio boljševicima,
marksističkim pobunjenicima koji su htjeli zbaciti vladu.
Bili su nasilni.
Staljin je bio vođa male terorističke bande.
Staljina su više puta uhićivali i slali u Sibir.
No bježao je i vraćao se pobunjenicima.
Oni koji su preživjeli postali su bešćutni i okrutni.
ČINJENICA #3 LENJIN JE PRIMIJETIO STALJINA
Lenjin je primijetio Staljina
zato što je jednostavno bio sposoban.
Kad su 1917. boljševici došli na vlast,
Lenjin je Staljinu povjerio važno vladino ministarstvo.
G. 1922. Staljin je postao generalni sekretar Komunističke stranke.
Tada je to bio birokratski položaj.
Drugi su ga s prezirom smatrali običnim birokratom.
Staljin je namjerno stvarao takav dojam
da ga ljudi ne bi smatrali opasnim.
I tako je Staljin došao na moćan i utjecajan položaj.
No da bi se uzdignuo do razine tiranina,
još je morao nadmudriti protivnike i pobjeći od prošlosti.
Srećom, strateški plan ima savršenu taktiku
za brisanje prošlosti.
TAKTIKA PROMIJENI PROŠLOST
Netko je rekao: „Tko kontrolira prošlost, kontrolira i budućnost.“
Staljin je proučavao prošlost.
Bilo mu je jasno da ne može samo mirno čekati
da se zakoni povijesti sami poslože.
Treba ih nametnuti.
To vrijedi za Staljina, a i za ove ljude.
Da bi obnovio nacionalni ponos,
Hitler je nacističkom stožeru naredio
da uništi spomenike iz Prvog svjetskog rata u Europi
i tako izbriše dokaze o porazu Njemačke.
Kimov režim u Sjevernoj Koreji tvrdi
da je Južna Koreja počela Korejski rat.
A zapravo je Sjeverna Koreja ušla u Seoul.
A Mao Zedong zanijekao je
da je ijedan Kinez gladovao zbog njegovog Velikog skoka naprijed,
unatoč dokazima da je od gladi umrlo do 45 milijuna ljudi.
MOSKVA 1923. ŠEST GODINA PRIJE STALJINOVE DIKTATURE
Zdravlje je 1923. već napuštalo Vladimira Lenjina.
Staljin i kolege Lev Kamenjev i Grigorij Zinovjev
dobili su zadatak da vladaju zemljom.
Staljin je već tada planirao iduće poteze.
Staljin je morao pokazati
da je Lenjinov nasljednik.
Da imaju istu viziju.
No imao je mali problem.
Lenjin je potkraj života počeo sumnjati u Staljina.
Rekao je da je Staljin previše grub i netolerantan.
I kako se boji da će podijeliti stranku bude li tako nastavio.
U siječnju 1924. Lenjin je bio na samrti.
Staljin je sada počeo
njihov odnos pretvarati u produktivniji.
Nakon Lenjinove smrti
Staljin je odmah preuzeo organizaciju sprovoda.
Počeo je držati strastvene govore o Lenjinovoj filozofiji.
Odobrio je izgradnju mauzoleja za Lenjina na Crvenom trgu.
I kao dokaz njihove osobne bliskosti
u opticaj je pustio privatnu fotografiju s Lenjinom.
Ali prvo je fotografiju dao retuširati i sebe povećati
tako da je Lenjin manji od svog nasljednika.
I na slici su ih približili.
Također su Staljinu izgladili lice.
Uklonili su ožiljke od boginja.
Produžili su mu i ruku koja je stradala u davnoj nesreći.
Jedna od prvih fotošopiranih fotografija u povijesti.
Staljin je itekako imao koristi od mijenjanja slike svog odnosa s Lenjinom.
U idućih pet godina
Staljin je učvrstio svoj položaj na vrhu sovjetske vlade.
Na putu do apsolutne vlasti uspio je ukloniti sve suparnike.
Postao je jedini vođa Sovjetskoga Saveza.
I otad je sam stvarao svoju povijest Komunističke stranke.
I svi su učili tu verziju povijesti.
No mijenjanje povijesti nije potpuno pouzdano
ako tvoj narod može doći do drugih izvora informacija.
Ako doista želiš dobiti rat s istinom,
to je tek početak.
TAKTIKA CENZURIRAJ SVE
Jedan je od najmoćnijih alata bilo kojeg vođe
kontrola nad informacijama.
Ako možeš spriječiti protok informacija,
možeš ljudima prezentirati svoju priču.
I ona će za tvoj narod postati stvarnost.
Staljin to nije morao raditi sam.
Netko mu je već utro put.
Staljin je naslijedio totalitarnu diktaturu.
Već je postojala potpuna kontrola nad medijima.
Jasno, i u carstvu je postojala cenzura.
No nije bila ni blizu Staljinovoj cenzuri.
Staljin je mislio na sve kad je određivao zabranjene teme.
Prihodi pojedinaca: zabranjena tema.
Pa rast cijena, bilo što u vezi s nestašicom hrane
i općom gladi.
Statistika zločina, nezaposlenosti ili broja beskućnika.
Izvještaji o katastrofama, npr. potresima ili avionskim nesrećama.
Ili uvjetima u zatvorima. Reklamiranje stranih proizvoda.
I to nije sve.
Imena vladinih službenika i supruga, dostupnost lijekova.
I bilo što o arhitekturi Kremlja
ili obnavljanju Boljšoj teatra. Naravno!
Pod Staljinom su knjižnice morale ili uništiti…
CENZURIRANE SCENE
…ili ograničiti pristup tekstovima koje država nije odobravala.
Tako su mladi sovjetski umovi ostali zaštićeni
od likova poput Sherlocka Holmesa.
Zašto Sherlock Holmes? Pa, mislio je svojom glavom.
Bio je prevelik individualac za kolektivizirani staljinistički um.
I Robinson Crusoe.
Robinson Crusoe bio je junak kapitalizma.
Poduzetan je. Snalazi se i preživljava.
Cenzuriranje knjiga smatrate ekstremnim?
A tek da vidite što će biti u pravoj krizi!
Krajem 1920-ih, s ciljem stjecanja novca za preobrazbu gospodarstva,
Staljin je pokrenuo veliku poljoprivrednu reformu.
Htio je da ljudi rade na kolektivnim dobrima.
Htjeli su da seljaci
proizvode za gradove, vojsku i izvoz.
Rezultat je bila velika glad.
UKRAJINA 1931. NAKON DVIJE GODINE STALJINOVE DIKTATURE
Milijuni ljudi samo u Ukrajini umirali su od gladi.
Ljudi su postali kanibali.
Mediji o tome nisu izvještavali i ljudi za to nisu znali.
Umjesto da je priznao da je strategija bila pogrešna,
odlučio je žrtvovati milijune života
radi cilja koji je smatrao važnijim.
Radi očuvanja postojećeg socijalističkog sustava.
Staljin je stvorio vlastitu stvarnost.
Sve je potpuno pod kontrolom.
Sve će vrlo ubrzo riješiti.
Istodobno…
Staljin Ukrajinu sakriva od očiju svijeta.
Ali na kraju će ipak
strvinari međunarodnih medija uspjeti doći do informacija.
No strateški plan omogućit će vam da nađete pomoć za rješavanje problema.
TAKTIKA ZAVEDI LJUDE IZVANA
NAKON TRI GODINE STALJINOVE DIKTATURE
U 1930-ima su mnogi na zapadu, najviše liberali i ljevičari,
smatrali da je Sovjetski Savez
alternativa kapitalističkoj Velikoj krizi
i nisu htjeli vjerovati ništa loše o Sovjetskom Savezu.
Staljinov prethodnik Lenjin navodno je imao ime za te neočekivane saveznike.
KORISNI IDIOT
Korisni idioti.
NAIVNA OSOBA KOJU POLITIČAR MOŽE ISKORISTITI
Iskoristiš njihovu slabost.
Njihov ego. Oružje ti je novac.
Pridobiješ ih za svoj cilj.
I onda oni tvom režimu daju kredibilitet i legitimnost.
Staljin nije bio jedini tiranin koji je to znao.
Hitler je imao važne zagovornike.
Vojvoda i vojvotkinja od Windsora i Charles Lindbergh.
Kao državniku su mu davali ugled.
Iako se svijet protivio tiraniji Fidela Castra na Kubi,
kolumbijski pisac Gabriel García Márquez
bio mu je bliski prijatelj i branio je režim.
Sjevernokorejski Kim Jong Un našao je neočekivanog pomoćnika
u bivšoj košarkaškoj superzvijezdi Dennisu Rodmanu.
Staljin je otišao korak dalje.
Pozvao je cijeli niz ljevičarskih pisaca i mislilaca,
od G. B. Shawa preko H. G. Wellsa do Jeana-Paula Sartrea,
da iz prve ruke vide socijalističku utopiju iz snova.
No da bi svijet uvjerio u svoju istinu,
Staljin je trebao pouzdan i autoritativan glas.
Kao što je Walter Duranty.
ŠEF PODRUŽNICE NEW YORK TIMESA U MOSKVI
Duranty je od 1922. bio moskovski čovjek New York Timesa.
No među kolegama je bio poznatiji
kao ženskar i čovjek s drvenom nogom nego čovjek od principa.
Glas o Durantyjevoj ambicioznosti i sumnjivoj etici dopro je do Kremlja.
I Staljin je uočio novinarov potencijal.
STALJINU NE TREBA VJEROVATI
Mogao bi mu pomoći da pozornost odvuče od opće gladi.
Staljin je Durantyju ponudio ekskluzivni intervju u Kremlju.
U njemu je istaknuo divotu komunizma
i svoj plan za prosperitet zemlje.
Duranty je bio zahvalan.
U člancima je iznimno nahvalio sovjetskoga vođu.
Pozvao ga je u posjet Ukrajini.
Većina stranih novinara nije smjela onamo.
Odveli su ga u Ukrajinu
i pokazali mu izabrane lokacije bez gladi.
No što je dublje ulazio u pokrajinu
to je stvarnost postajala očitija.
Je li Duranty pisao o istini?
Nije.
I dalje je pisao da su glasine o gladi prenapuhane.
Nevjerojatno, ali Duranty je dobio Pulitzerovu nagradu za lažne vijesti.
I tako su diljem svijeta Staljinu dignuli ugled.
Sad kad ste uspostavili cenzuru i našli nekoga tko će vas reklamirati u svijetu,
vrijeme je da u ratu s istinom odete korak dalje.
Za to ćete morati naciljati jednu od najsvetijih institucija.
TAKTIKA UNIŠTI BOGA
Vjera obično pruža odgovore
na pitanja bez odgovora.
Što je smisao života? Zašto postojimo?
No kad si tiranin, za tebe postoji samo jedan izvor duhovne istine.
I Bog zna da si to ti sam.
Staljin je htio uništiti vjeru.
Ne samo zbog vjerske doktrine, opijata za mase.
Bili su protiv Crkve jer je imala
zlato, dragulje, vrijedne umjetnine.
To je bogatstvo Staljin trebao za izgradnju sovjetske države.
No da bi narod odvratio od vjere, ne možeš je samo potisnuti.
Nečime je moraš zamijeniti.
Umjesto vjere Sovjetski Savez nudio je svoju dogmu.
Zvali su je Marksizam-Lenjinizam.
-Umjesto Božića i Uskrsa… -Sovjeti su stvorili svoje blagdane.
Prvi svibanj, Praznik rada.
I 7. studenog, godišnjica dolaska boljševika na vlast.
I umjesto Isusa i svetaca
Staljinov je režim nudio nove komunističke mučenike
koje mogu štovati i oponašati.
Ovo dijete, npr.
Priča kaže
da je 13-godišnji Pavlik Morozov bio uzorni učenik i mladi komunist.
Živio je u seocetu u gorju Ural.
No tijekom gladi njegova je odanost državi došla na kušnju.
Kad je otkrio da je njegov otac skupljao žito i skupo ga prodavao…
Mladi je Pavlik donio domoljubnu odluku.
Prijavio je oca.
Dojavio je zločin lokalnoj tajnoj policiji.
No stricu, baki, djedu i rođaku to se nije svidjelo.
Ubili su mladog Pavlika u obližnjoj šumi.
Sovjetske su novine pisale o tom strašnom zločinu.
I Pavlik je postao narodni junak.
A njegove su rođake pogubili.
Staljin se pobrinuo da priča o Pavliku ne zamre.
O njegovim podvizima spjevane su pjesme, napisane knjige, predstave i cijela opera.
No postoji jedan neočekivani detalj.
To je vjerojatno izmišljeno.
Nakon raspada Sovjetskog Saveza
doznali smo da je Pavlik Morozov izmišljeni sovjetski mit.
Dio njihove propagande.
No ako mislite da je to važno, niste dobro slušali.
Jer kad vjeru zamijeniš državom, tvoja istina postaje božanska.
No neki će se i dalje tvrdoglavo držati jedne druge istine.
Takozvanih znanstvenih činjenica.
Bez brige, i za njih se možete pobrinuti.
TAKTIKA ISKRIVI ZNANOST
Cijelo polje znanosti i istraživanja,
s objektivnim činjenicama
i zaključcima nastalim ne na ideologiji nego na činjenicama,
tiranima je neprijatelj.
Pa naravno.
Kad znanstvenici svoju istinu smatraju nadmoćnom.
PREVARA
Ali to ne može biti istina.
Španjolski diktator Francisco Franco
raspustio je Nacionalno znanstveno vijeće
i odbacio teorije, poput evolucije,
koje je smatrao nekompatibilnima sa svojom kršćanskom vjerom.
Hitler i Treći Reich strogo su kontrolirali
koje su znanstvene grane dopuštene.
Odbili su teoriju relativnosti i kvantnu mehaniku
i favorizirali arijsku fiziku, na primjer.
Predsjednik Gambije Yahya Jammeh
navodno je prisilio tisuće oboljelih od HIV-a
da odbiju tradicionalno liječenje i izaberu njegov lijek,
za koji je tvrdio da u tri dana uništava virus.
Jasno da to nije bila istina.
Na Staljinov stav prema znanstvenim disciplinama
uvelike je utjecala njegova ideološka dogma.
Ako se neke činjenice u nju nisu uklapale, trebalo ih je ignorirati.
Znanstvenike su poticali da te činjenice ignoriraju.
Revolucionarni biolog Trofim Lisenko to je istinski shvaćao.
TROFIM LISENKO 1898.-1976. POLJOPRIVREDNI BIOLOG I GENETIČAR
Lisenko je bio siguran da je rješenje problema nestašice hrane
primjenjivanje marksističkih načela na biljke.
Činio je besmislice.
Na primjer, žito je izlagao hladnoći
misleći kako će onda budući usjevi žita biti otporni na hladnoću.
Jasno, to je apsurdno.
No ideju je opisao kao slijeđenje marksističkih načela.
I Staljinu se svidjela.
Staljin je pozvao Lisenka da govori u Kremlju.
Lisenko je napao modernu genetiku.
Doveo u pitanje odanost sovjetskih znanstvenika.
I obećao da će njegove revolucionarne ideje
zauvijek okončati glad u SSSR-u.
Staljinu se govor svidio.
U samo nekoliko godina zabranjene su sve druge teorije u genetici.
Profesori su dobili otkaze.
Laboratoriji su zatvoreni.
Onaj tko se bunio, stradao je.
U sovjetskoj znanosti nastao je rat,
osobito u biologiji, kao posljedica svega toga.
U propagandi je Staljin Lisenka prikazao znanstvenim genijem i revolucionarom.
No u praksi su Lisenkove teorije potpuno podbacile.
I uzrokovale još više smrti i stradanja sovjetskoga naroda.
I zato je, naravno, Lisenko na položaju ostao do 1964.
Staljin je Lisenkovu sposobnost da mijenja činjenice na nekom polju
smatrao važnim dokazom odanosti.
I Staljinu je to pokazivanje odanosti
bilo važnije od znanstvenih činjenica.
Dakle…
Obezvrijedili ste znanost, uništili vjeru, promijenili povijest
i neugodne činjenice zamijenili propagandom.
Vaš rat protiv istine trebao je uroditi plodom.
Ali postoji još jedna zapreka na vašem putu do apsolutne kontrole
nad umovima i životima vašeg naroda.
Njihovo međusobno povjerenje.
Veze između državljana.
To je autoritarnom sustavu prijetnja.
Ne smiju postojati načela ili vrijednosti
važniji od poslušnosti i odanosti vođi.
Trebat ćete želudac za uništenje te prijetnje. Pripremite se.
TAKTIKA UNIŠTITI POVJERENJE
Fenomen nepovjerenja iznimno je moćan alat.
Ako više nikomu ne vjerujete,
svojevoljno se prepuštate moći države.
Jer sve je drugo sumnjivo.
Čovjek bi mislio da će Staljinu poslije uspješnog rata protiv istine
to biti mačji kašalj, ali tiranin vječno nešto mora raditi.
G. 1934. još je bilo problema sa Staljinovom vladavinom.
Nije se riješio svih neprijatelja.
Sve je počelo namještenim suđenjima u Moskvi.
Vodećim ljudima Komunističke stranke
javno se sudilo
zbog optužbi za urotu protiv SSSR-a.
U planu huškanja ljudi jedni protiv drugih
vladine su čistke bile tek uvod.
Ako ovi junaci revolucije mogu biti izdajnici,
tko još može biti izdajnik?
Zaključak je jasan. Bilo tko!
Sveprisutna je misao bila:
imamo masovnu urotu protiv nove države.
Vaš je zadatak naći te urotnike.
-I što će lojalni državljani? -Susjedi su prokazivali susjede.
Neki put i djeca svoje roditelje.
Sve se pretvorilo u lavinu krvoprolića.
VELIKA ČISTKA 1936.-1938.
Velika čistka.
Tijekom Velike čistke pobijeno je više od 750 000 ljudi.
Za Staljina je sve to bio dio velikoga plana.
Napisao je dopis.
Ako ubiješ sto ljudi, a petorica su bili narodni neprijatelji,
to nije loš omjer.
To je bio Staljinov model. Nije važno ako ih ubiješ previše.
Nego ako ih ubiješ premalo.
Ako bi netko i pomislio zanijekati
optužbe protiv sudržavljana,
odgovor je bio jednostavan.
Istina? Stranka odlučuje što je istina.
Za diktatore postoji viša istina.
Istina vladajućih.
Mijenjanjem istine za milijune svojih državljana
Staljin je Sovjetski Savez čvrsto držao u šaci još 15 godina.
Čovjek bi mislio da će ga poslije svega toga pamtiti kao zlikovca.
No istina je kompleksnija.
Mnogi Staljina obožavaju kao velikoga vođu.
Zbog golemog gubitka ljudstva sovjetsko se društvo preobrazilo
iz poljoprivrednog u industrijsko.
Ako uspjeh definiramo kao postizanje ciljeva,
bio je veoma uspješan.
Sada znate tajne Staljinove impresivne vladavine.
No za tiranina nije važno samo da kontrolira umove.
Treba moći i društvo izgraditi iznova na svoju sliku i priliku.
Kao što je to učinio Moamar Gaddafi.
Svojom je osobitom vizijom i naftnim bogatstvom
pustinjsku Libiju pretvorio u svoj osobni hram.
Moj me narod voli!
Ma što bi tu moglo poći po zlu?
Prijevod titlova: Vida Živković